กฎกระทรวงกฎกระทรวงฉบับที่ ๑ (พ.ศ. ๒๕๒๓)ออกตามความในพระราชบัญญัติการประกอบอาชีพงานก่อสร้างพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๒๕ และมาตรา ๓๒ แห่งพระราชบัญญัติการประกอบอาชีพงานก่อสร้างพ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ในกฎกระทรวงนี้ค่างาน หมายความว่าราคาค่าก่อสร้างตามหลักวิชาการช่างที่ได้จากประมาณการ ราคากลาง หรือการถอดแบบคำนวณราคากลางของงานก่อสร้างแต่ละครั้งก่อนที่จะมีการจ้างในกรณีที่ไม่มีราคาค่าก่อสร้างดังกล่าว ให้หมายความว่าราคาค่าก่อสร้างที่ตกลงกันระหว่างผู้ว่าจ้างกับผู้รับงานก่อสร้าง ทั้งนี้ไม่รวมถึงราคาค่าก่อสร้างที่เพิ่มขึ้นเนื่องจากการปรับราคาหรืองานก่อสร้างเพิ่มเติมข้อ ๒ให้กำหนดงานก่อสร้างประเภท ลักษณะ ขนาดและสาขาดังต่อไปนี้เป็นงานก่อสร้างควบคุมสาขา ๑ งานก่อสร้างชลประทาน(๑) งานอาคารหัวงานชลประทานหรืองานอาคารประกอบ ได้แก่งานก่อสร้างเขื่อนกักเก็บน้ำ เขื่อนระบายน้ำ ฝาย โรงสูบน้ำ ทำนบ ประตูระบายทรายประตูเรือสัญจร ทางระบายน้ำล้น อาคารทิ้งน้ำหรืองานก่อสร้างอื่นที่มีลักษณะทำนองเดียวกัน ซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไป(๒) งานระบบส่งน้ำ งานระบบระบายน้ำ หรืองานอาคารประกอบ ได้แก่ งานก่อสร้างคลองส่งน้ำ คลองระบายน้ำ ถนนบนคันคลอง ประตูระบายปากคลอง ท่อเชื่อม(Syphon) สะพาน (Flume) หรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไป(๓) งานระบบชลประทานในแปลงเพาะปลูก ได้แก่งานก่อสร้างถนนในแปลงเพาะปลูก คูส่งน้ำ อาคารแบ่งน้ำ ท่อส่งน้ำหรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปสาขา ๒ งานก่อสร้างทางหรือถนน ได้แก่งานก่อสร้างทาง ถนนลาดจอด อากาศยาน ทางขับ (Taxiway) ทางวิ่ง (Runway)หรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปสาขา ๓ งานก่อสร้างสะพาน ได้แก่งานก่อสร้างสะพานสะพานเทียบเรือ ท่อเหลี่ยม คอนกรีตเสริมเหล็ก (Box Culvert)หรืองานก่อสร้างอื่นที่มีลักษณะทำนองเดียวกัน ซึ่งมีค่างานอย่างหนึ่งอย่างใดหรือหลายอย่างรวมกันตั้งแต่หนึ่งล้านบาทขึ้นไปสาขา ๔ งานก่อสร้างทางรถไฟ ได้แก่งานก่อสร้างทางรถไฟรางในระบบขนส่งมวลชน หรืองานก่อสร้างอื่นที่มีลักษณะทำนองเดียวกันและให้รวมถึงสิ่งก่อสร้างประกอบซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปสาขา ๕ งานก่อสร้างประปาและกำจัดน้ำเสีย ได้แก่(๑) งานก่อสร้างระบบผลิตประปาหรือระบบจ่ายประปาซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไป(๒) งานก่อสร้างระบบกำจัดน้ำเสียซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปสาขา ๖ งานก่อสร้างโครงสร้างทั่วไปได้แก่งานก่อสร้างอาคารที่พักอาศัย อาคารที่ทำการ อาคารพาณิชย์ โรงพยาบาล หอประชุมโรงมหรสพ โรงแรม โรงเรียน อัฒจันทร์ คลังสินค้า อาคารอุตสาหกรรม หอบังคับการบินประภาคาร ถังเก็บของไหลหรือวัสดุหรืองานก่อสร้างอื่นที่มีลักษณะทำนองเดียวกันและให้รวมถึงสิ่งก่อสร้างประกอบซึ่งมีค่างานอย่างหนึ่งอย่างใดหรือหลายอย่างรวมกันตั้งแต่หนึ่งล้านบาทขึ้นไปสาขา ๗ งานก่อสร้างโครงสร้างกันดินได้แก่งานก่อสร้างกำแพงกันดิน หินกันตลิ่ง ท่าเทียบเรือ อู่เรือ คานเรือหรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่หนึ่งล้านบาทขึ้นไปข้อ ๓ผู้รับงานก่อสร้างควบคุมแต่ละสาขาตามข้อ ๒ มี ๕ ประเภท คือ(๑) ประเภทที่ ๑(๒) ประเภทที่ ๒(๓) ประเภทที่ ๓(๔) ประเภทที่ ๔(๕) ประเภทที่ ๕ข้อ ๔ให้ผู้รับงานก่อสร้างควบคุมรับหรือประกอบงานก่อสร้างควบคุมตามประเภทและสาขาที่ระบุไว้ในทะเบียน ภายใต้เงื่อนไขดังต่อไปนี้สาขา ๑ งานก่อสร้างชลประทาน(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินหนึ่งร้อยล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินหกสิบล้านบาท(๔) ประเภทที่ ๔ รับหรือประกอบงานก่อสร้างที่มีค่างานไม่เกินยี่สิบห้าล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินสิบล้านบาทสาขา ๒ งานก่อสร้างทางหรือถนน(๑) ประเภทที่ ๑ รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒ รับหรือประกอบงานก่อสร้างที่มีค่างานไม่เกินหนึ่งร้อยยี่สิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินหกสิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินยี่สิบห้าล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินสิบล้านบาทสาขา ๓ งานก่อสร้างสะพาน(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินยี่สิบล้านบาท(๓) ประเภทที่ ๓ รับหรือประกอบงานก่อสร้างที่มีค่างานไม่เกินสิบล้านบาท(๔) ประเภทที่ ๔ รับหรือประกอบงานก่อสร้างที่มีค่างานไม่เกินห้าล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินสามล้านบาทสำหรับผู้รับงานก่อสร้างควบคุมประเภทที่ ๓ ประเภทที่ ๔และประเภทที่ ๕ จะรับหรือประกอบงานก่อสร้างที่มีงานคอนกรีตอัดแรง (PrestressedConcrete) ซึ่งมีช่วงยาวตั้งแต่ยี่สิบเมตรขึ้นไปมิได้สาขา ๔ งานก่อสร้างทางรถไฟ(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินห้าสิบล้านบาท(๓) ประเภทที่ ๓ รับหรือประกอบงานก่อสร้างที่มีค่างานไม่เกินยี่สิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินสิบล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินห้าล้านบาทสาขา ๕ งานก่อสร้างประปาและกำจัดน้ำเสีย(๑) ประเภทที่ ๑ รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินห้าสิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินยี่สิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินสิบล้านบาท(๕) ประเภทที่ ๕ รับหรือประกอบงานก่อสร้างที่มีค่างานไม่เกินห้าล้านบาทสาขา ๖ งานก่อสร้างโครงสร้างทั่วไป(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินหกสิบล้านบาท(๓) ประเภทที่ ๓ รับหรือประกอบงานก่อสร้างที่มีค่างานไม่เกินยี่สิบห้าล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินสิบล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินสามล้านบาทแต่จะรับหรือประกอบงานก่อสร้างอาคารตั้งแต่ห้าชั้นหรือสูงตั้งแต่สิบแปดเมตรขึ้นไปมิได้สาขา ๗ งานก่อสร้างโครงสร้างกันดิน(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินสามสิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินสิบสองล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินห้าล้านบาท(๕) ประเภทที่ ๕รับหรือประกอบงานก่อสร้างที่มีค่างานไม่เกินสองล้านบาท แต่จะรับหรือประกอบงานก่อสร้างกำแพงกันดินที่รับความดันของดินซึ่งมีระดับแตกต่างสูงสุดตั้งแต่สามเมตรขึ้นไปมิได้ข้อ ๕ถ้างานก่อสร้างสาขาหนึ่งสาขาใดมีงานก่อสร้างในสาขาอื่นรวมอยู่ด้วยให้ผู้รับงานก่อสร้างควบคุมในสาขานั้นรับหรือประกอบงานก่อสร้างในสาขาอื่นนอกจากที่ระบุไว้ในใบทะเบียนได้แต่งานในสาขาอื่นนั้นต้องมีค่างานไม่เกินร้อยละ ๒๕ ของค่างานทั้งหมดและค่างานทุกสาขารวมกันต้องไม่เกินค่างานตามสาขาและประเภทที่จะรับหรือประกอบงานก่อสร้างได้ตามข้อ๔ให้ไว้ ณ วันที่ ๑๓ พฤษภาคม พ.ศ. ๒๕๒๓ประเทือง กีรติบุตรรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๕ แห่งพระราชบัญญัติการประกอบอาชีพงานก่อสร้างพ.ศ. ๒๕๒๒ กำหนดให้รัฐมนตรีมีอำนาจออกกฎกระทรวงกำหนดงานก่อสร้างประเภทใด ลักษณะใดขนาดใด หรือสาขาใดเป็นงานก่อสร้างควบคุม ตลอดจนกำหนดประเภทผู้รับงานก่อสร้างควบคุมและมาตรา ๓๒ วรรคหนึ่ง กำหนดให้ผู้รับงานก่อสร้างควบคุมต้องรับงานก่อสร้างควบคุมตามประเภทและสาขาที่ระบุไว้ในใบทะเบียนและต้องปฏิบัติตามหลักเกณฑ์และเงื่อนไขที่กำหนดในกฎกระทรวงและมาตรา ๓๒ วรรคสองกำหนดให้ผู้รับงานก่อสร้างควบคุมประเภทและสาขาใดจะรับงานก่อสร้างในสาขาอื่นนอกจากที่ได้ระบุไว้ในใบทะเบียนได้เพียงใดให้เป็นไปตามหลักเกณฑ์และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้อุษมล/ผู้จัดทำ๒๐ เมษายน ๒๕๕๕วิชพงษ์/ผู้ตรวจ๖ มิถุนายน ๒๕๕๕[๑] ราชกิจจานุเบกษาเล่ม ๙๗/ตอนที่ ๗๖/ฉบับพิเศษ หน้า ๑/๑๖ พฤษภาคม ๒๕๒๓